Bratislava

Bratislava adolah ibu kota jo kota tagadang nagara Slowakia nan manjadi kota tagadang ka ampek di sapanjang sungai Donau. Pado tahun 2021, panduduak kota ko bajumlah sakitar 475.503 jiwa. Kota ko talatak di barat daya nagara di kaki Pagunuangan Carpathia Ketek, manampeki kaduo sisi sungai Donau jo tapi kida sungai Morava. Bratislava babatehan jo Austria sarato Hungaria, sahinggo manjadiannyo satu-satunyo ibu kota negara nan babatehan jo duo nagara badaulat.

Pamukiman permanen patamo nan dikatahui di wilayah ko dimulai jo Budayo Tambika Linear, sakitar 5000 SM di era Neolitikum. Sakitar 200 SM, suku Kelt Boii mandirian pamukiman pantiang patamo, sabuah kota babenteang nan dikenal jo Oppidum. Pado tahun 1291, wilayah ko diagiahan hak kota karajaan bebas dek Andrew III, rajo Hungaria nan manguasoinyo. Sasudah babarapo kali bapindah tangan, kota ko manjadi pusek pamarentahan Slowakia pado tahun 1993.

 Rujuakan 

Kategori:Bratislava
Kategori:Kota di Slowakia
Kategori:Ibu kota nagara di Eropa